**Սանելա Ջենքինս** (բոս․՝ Sanela Jenkins), ի ծնե՝ **Սանելա Չատիչ** (բոս․՝ Sanela Ćatić), հայտնի է նաև **Սանելա Դայանա Ջենքինս** անունով (անգլ.՝ Sanela Diana Jenkins, 1973, Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), Կալիֆորնիայում բնակվող բոսնիացի ձեռնարկատեր և բարեգործ։

Կենսագրություն
--------------

### Բիզնես

Ծնունդով Սարաևոյից է, միջին դասի բոսնիական ընտանիքի երկու երեխաներից ավագը։ Հայրը եղել է տնտեսագետ, մայրը՝ հաշվապահ։ Մանկությունն անցել է Սարաևոյում։ Տնտեսագիտություն է ուսանել Սարաևոյի համալսարանում, սակայն պատերազմ սկսելու և դրան հաջորդած Սարաևոյի պաշարման պատճառով երկրից փախել է նախ Խորվաթիա, հետո՝ Լոնդոն, որտեղ շարունակելու է կրթությունը։

Լինելով ուսանողուհի՝ ձեռք է բերել լողազգեստների «Melissa Odabash» գիծը։ Հրատարակել է «Room 23» գիրքը՝ Դեբորա Անդերսոնի լուսանկարներով։ Գրքում հայտնվել են նաև Ջորջ Քլունիի և Էլթոն Ջոնի լուսանկարները։ Գրքի վաճառքից ստացված հասույթն օգտագործվել է բարեգործական նպատակներով։

2009 թվականին Ջենքինսը թողարկել է բնական բաղադրիչներով խմիչքների *Neuro* շարքը, որն արտադրվել է վերամշակված նյութերով փաթեթավորմամբ։ Ապրանքները տարածվում են ԱՄՆ-ում և վաճառել են *Target Corporation, Walgreens, Safeway Inc* և *Seven Eleven* ընկերությունները։ Խմիչքները կիրառվում էին օրվա ընթացքում ուժերը վերականգնելու և դիմացկունության համար, արտադրվել է *Passion, Sleep, Sonic, Trim, Daily* և *Bliss* անուններով։ 2012 թվականին Սանելա Ջենքինսը բացել է ձայնագրման «D Empire Entertainment» ստուդիան, որի հետ համագործակցել են *OneRepublic* խմբի Ռայան Թեդերը, Քրիս Բրաունը, Շոն Քինգսթոնը և Էշեր Մոնրոն։

2010 թվականի օգոստոսին Բոսնիայում հեռարձակվել է TV1 հեռուստաալիքը, որի սեփականատերը Ջենքինսն էր։

### Բարեգործություն

2002 թվականին Սանելան, ի հիշատակ Բոսնիական պատերազմում զոհված իր եղբոր, հիմնել է Իրնիս Չատիչի անվան ֆոնդը։ Ֆոնդը Սարաևոյի համալսարանի բժշկական ֆակուլտետի հովանավորն է։ 2009 թվականին Ջենքինսը Խաղաղության և ժողովուրդների միջև համագործակցության կողմից պարգևատրվել է «Peace Connection» մրցանակով (այդ մրցանակի դափնեկիր են եղել Բոնոն և Նելսոն Մանդելան)։ 2008 թվականի օգոստոսին Լոս Անջելեսի Կալիֆորնիայի համալսարանում հիմնվել է Մարդու իրավունքների Սանելա Դայանա Ջենքինսի անվան նախագիծը։ Այն զբաղվում է փաստաբանական գործունեությամբ և հանդիսանում է միջազգային իրավունքների և մարդու իրավունքների ոլորտում առաջին ծրագիրը, որն արմատավորվել է ԱՄՆ արևմտյան նահանգների որևէ համալսարանի իրավաբանական ֆակուլտետում։

2010 թվականին Սանելա Ջենքինսը և Շոն Փենը հիմնել են Հայիթիի երկրաշարժի զոհերին օգնության ֆոնդ, որն զբաղվել է հազարավոր տուժածներին և կացարանից զրկվածներին դեղամիջոցներ ապահովելով։ Ջենքինսը համեմատել է Հայիթիի երկրաշարժի հետևանքները Բոսնիայի պատերազմի հետևանքների հետ, նշել է հումանիտար օգնության հասցնելու կարևորության մասին և պնդում էր, որ ԱՄՆ զինվորները չլքեն կղզին։ Ջենքինսը նաև բավականին մեծ գումար է հատկացրել ՁԻԱՀ-ի դեմ պայքարին։ 2010 թվականի մարտի 7-ին ՁԻԱՀ-ի դեմ պայքարի Էլթոն Ջոնի անվան ֆոնդը կազմակերպել է երեկույթներ, որոնց հովանավորը դարձել են Ջենքինսը և Neuro ընկերությունը։ Ֆոնդն այդ օրը հավաքել է 3,7 մլն ամերիկյան դոլլար։

2010 թվականի մարտին Ջենքինսը հանդես է եկել՝ ի պաշտպանություն Բոսնիայի և Հերցեգովինայի Ֆեդերացիայի նախագահ Էյուպ Գանիչին, որին պահանջում էին հանձնել Սերբիայի իշխանությանը։

Ընտանիք
-------

1999 թվականին Սամելան ամուսնացել է բանկիր Ռոջեր Ջենքինսի հետ։ Զույգը ծանոթացել է Բարբիկանի (Լոնդոն) մարզասրահում, որտեղ Ջենքինսը լինում էր առաջին կնոջից բաժանվելուց հետո։ Ամուսնությունից հետո ծնվել են երկու երեխաներ։ Զույգը բաժանվել է 2011 թվականին, Սամելան ամուսնալուծությունից հետո ստացել է 150 մլն ֆունտ ստեռլինգ։ 2011 թվականին Սամելան իր ամուսնալուծությունն անվանել է ամենաերջանիկը, որովհետև դրա շնորհիվ նա ներառվել էր 2012 թվականին Մեծ Բրիտանիայի ամենահարուստ 500 մարդկանց ցանկում։

Ծանոթագրություններ
------------------

1. ↑  Thomas Jr, Landon (2008 թ․ նոյեմբերի 22). «A Friendship's Paying Off for British Banking Giant». *The New York Times*. Վերցված է 2010 թ․ մայիսի 23-ին.
2. ↑  Collins, Laura; Sanderson, Elizabeth (2009 թ․ հուլիսի 5). «The beautiful refugee from Bosnia who clinched the £7.3bn deal that saved Barclays». *Daily Mail*. London.
3. ↑  Jacobs, Mark (2005 թ․ դեկտեմբերի 18). «Odabash». *The New York Times*. Վերցված է 2010 թ․ մայիսի 23-ին.
4. ↑  «Room 23». *Los Angeles Times*. 2009 թ․ փետրվարի 19. Վերցված է 2010 թ․ մայիսի 23-ին.
5. ↑  «DIANA JENKINS NEURO HEALTH DRINKS TARGET - BevNET.com». *BevNET.com* (ամերիկյան անգլերեն). Վերցված է 2018 թ․ ապրիլի 30-ին.
6. 1 2 3  «Global Innovator, Business Woman and Philanthropist Diana Jenkins». *reuters*. 2013 թ․ հունիսի 19. Արխիվացված է օրիգինալից 2013 թ․ հունիսի 24-ին. Վերցված է 2013 թ․ հունիսի 19-ին.
7. ↑  «Neuro Drinks».
8. ↑  «Center for Peace and Multi-Ethnic Cooperation Peace Connection Prize». Արխիվացված է օրիգինալից 2011 թ․ հուլիսի 28-ին.
9. 1 2  «Sanela Diana Jenkins Human Rights Project». Արխիվացված է օրիգինալից 2014 թ․ հունիսի 2-ին.
10. ↑  Jenkins, Diana (2010 թ․ հունվարի 23). «Don't Let Haiti's Natural Disaster Become a Man-Made Tragedy». *Huffington Post*.
11. ↑  Jenkins, Diana (2010 թ․ հունվարի 25). «Among the Building Blocks in Haiti: Tetanus Shots and Prosthetics». *Huffington Post*.
12. ↑  Jenkins, Diana (2010 թ․ մարտի 1). «U.S. Should Go Slow on Haiti Troop Withdrawal». *Huffington Post*.
13. ↑  «Serbia is trying to distract us from the real war criminals». *The Daily Telegraph*. London. 2010 թ․ մարտի 18.
14. ↑  Cadwalladr, Carole. "Diana Jenkins: Accidental Philanthropist", The Observer, 27 September 2009. Retrieved 2011-02-22.
15. ↑  «Best way to get rich quick? Get divorced: How ex-wives to the super-wealthy have made their way into the rich list». *Daily Mail*. London.

Արտաքին հղումներ
----------------

* Solway, Diane. "Second Life: Diana Jenkins". *W*. July 2010.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |